b'\n_START_ARTICLE_\nBajkonur kosmodrom\n_START_PARAGRAPH_\nBajkonur Kosmodrom (\xd0\x9a\xd0\xbe\xd1\x81\xd0\xbc\xd0\xbe\xd0\xb4\xd1\x80\xd0\xbe\xd0\xbc \xd0\x91\xd0\xb0\xd0\xb9\xd0\xba\xd0\xbe\xd0\xbd\xd1\x83\xd1\x80, Kosmodrom Bajkonur), ogs\xc3\xa5 kalt Tjuratam, er verdens st\xc3\xb8rste og eldste fungerende rakettoppskytingsbase. Den ble opprinnelig bygget som et sovjetisk romsenter og er n\xc3\xa5 under russisk kontroll, selv om det ligger i Kasakhstan. Basen ligger omkring 200 km \xc3\xb8st for Aralsj\xc3\xb8en, p\xc3\xa5 den nordre bredden til elva Syr-Darja, n\xc3\xa6r byen Tjuratam i den s\xc3\xb8r-sentrale delen av Kasakhstan._NEWLINE_Navnet Bajkonur ble valgt for \xc3\xa5 lure Vesten til \xc3\xa5 tro at omr\xc3\xa5det l\xc3\xa5 n\xc3\xa6r Bajkonur, en gruveby omtrent 320 km nord\xc3\xb8st for romfartssenteret, i \xc3\xb8rkenomr\xc3\xa5det n\xc3\xa6r byen Dzjezkazgan. Kosmodromens koordinater er 45\xc2\xb06\xe2\x80\xb2N 63\xc2\xb03\xe2\x80\xb2\xc3\x98._NEWLINE_Bajkonur var det viktigste anlegget i Sovjetunionens romprogram fra slutten av 1950-\xc3\xa5rene og igjennom 1980-\xc3\xa5rene. Kosmodromen har alt av n\xc3\xb8dvendig utstyr som trengs for oppskytning av b\xc3\xa5de bemannede og ubemannede romfart\xc3\xb8y. Bajkonur huser rakettene Sojuz, Proton, Tsyklon, Dnepr og Zenit. Stasjonen har ogs\xc3\xa5 en viktig rolle i driften av Den internasjonale romstasjonen (ISS)._NEWLINE_Romsenteret ble offisielt grunnlagt 2. juni 1955. Det ble opprinnelig bygd for oppskyting av langdistansemissiler og ble senere utvidet til ogs\xc3\xa5 \xc3\xa5 h\xc3\xa5ndtere romraketter. I n\xc3\xa6rheten av basen skj\xc3\xb8t en by opp med leiligheter, skoler og forretninger for de som arbeidet p\xc3\xa5 romsenteret. I 1966 fikk den bystatus og ble d\xc3\xb8pt Leninsk, men i 1995 ble den omd\xc3\xb8pt til Bajkonur._NEWLINE_Mange historiske romferder er startet fra Bajkonur: Den f\xc3\xb8rste kunstige satellitten, Sputnik 1, ble sendt opp den 4. oktober 1957, den f\xc3\xb8rste bemannede romflygning med Jurij Gagarin den 12. april 1961, og den f\xc3\xb8rste kvinne i rommet, Valentina Teresjkova, i 1963. Her fant ogs\xc3\xa5 Nedelinkatastrofen sted._NEWLINE_Driften av anlegget fortsatte ogs\xc3\xa5 etter oppl\xc3\xb8sningen av Sovjetunionen i 1991, under beskyttelsen av Samveldet av uavhengige stater. 8. juni 2005 ratifiserte det russiske parlamentet en avtale mellom Russland og Kasakhstan om \xc3\xb8kt samarbeid om effektiv drift av Bajkonur. Avtalen forlenger ogs\xc3\xa5 Russlands l\xc3\xa5n av stasjonen til 2050. Leiesummen er p\xc3\xa5 115 millioner amerikanske dollar per \xc3\xa5r._NEWLINE_P\xc3\xa5 grunn av den lange uenigheten mellom Russland og Kasakhstan om leiesummen for l\xc3\xa5net av kosmodromen, har russerne begynt \xc3\xa5 utvide Plesetsk kosmodrom i Arkhangelsk i Nord-Russland.'